Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: közoktatásról szóló 1993. évi LXXIX. törvény 27. § (8) bekezdése szerint a fiatalok számára más
Paragraph Index: 230

29. Modern korunk kockázatai (2 hét – 6 óra) Fejlesztési feladatok Témák, tartalmak Tevékenység Elérhető eredmények Annak felismerése, hogy felelősek vagyunk önmagunkért. Annak tudatosítása, hogy életünk döntések sorozatából áll. A döntéshozás felelősségének hangsúlyozása. A rövid távú és a hosszú távú érdekek felismerése, a bölcs előrelátás fontossága. Szenvedélyeink. A drog. A dohányzás. Az alkohol. Új szenvedélyek: a játékszenvedély, a számítógép-szenvedély. Kihívások. A stressz. Az AIDS. Az infarktus, a magas vérnyomás, a stroke. A daganatos betegségek. Depresszió, öngyilkosság. Közlekedési és diszkóbalesetek. Táblázatkészítés a forgalomban levő drogok tulajdonságairól. A KRESZ rendelkezéseinek megkeresése a befolyásolt állapotról. Kísérlet: dohányzógép (füst szűrése, lerakódás megfigyelése). Egészségvédő ismeretterjesztő filmek megbeszélése. Tüdőröntgen-felvételek megfigyelése. Statisztikai adatok, grafikonok elemzése a halálozási okokról. Ismerje a leggyakoribb drogok élettani hatásait, használatuk következményeit. Ismerje a leggyakoribb népbetegségek okait, kivédésük lehetőségeit. Legyen tisztában a prevenció fontosságával és lehetőségeivel. Ismerje modern korunk egészségkárosító és egészségmegőrző szokásait, tendenciáit.

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes